ฝ่ายค้านกัมพูชาจี้โลกจับตาเลือกตั้ง
สองผู้นำฝ่ายค้านของกัมพูชาอย่างนายสม รังสี หัวหน้าพรรคฝ่ายค้าน พรรคกู้ชาติกัมพูชา (ซีเอ็นอาร์พี) และนายเข็ม สุขะ รอง หน.พรรคซีเอ็นอาร์พี ให้สัมภาษณ์ผู้สื่อข่าวระหว่างเดินทางเยือนญี่ปุ่น เมื่อ 10 พ.ย. เรียกร้องประชาคมโลกจับตาการเลือกตั้งในกัมพูชาที่กำลังจะมาถึงอย่างใกล้ชิด เพราะได้มีการเผชิญหน้ากันขึ้นแล้ว โลกเสรีไม่ควรชะล่าใจกับนายฮุน เซน นายกรัฐมนตรีกัมพูชา,ทั้งนี้ เพิ่งเกิดกรณี ส.ส.ฝ่ายค้าน 2 คนถูกทำร้ายร่างกายอย่างทารุณเมื่อเดือนที่แล้ว และนายเข็ม สุขะ เพิ่งถูก ส.ส.พรรครัฐบาล พรรคประชาชนกัมพูชา (ซีพีพี) ของนายกฯฮุน เซน ลงมติขับออกจากตำแหน่งรองประธานรัฐสภาหลังพรรคซีเอ็นอาร์พีวิจารณ์รัฐบาล อย่างไรก็ดี นายกฯฮุน เซน ได้ออกมาประณามเหตุทำร้าย ส.ส.ฝ่ายค้านและประกาศจะนำผู้กระทำผิดดำเนินคดีแล้ว,โดยกัมพูชาจะจัดเลือกตั้งท้องถิ่นในปี 2560 และเลือกตั้งทั่วไประดับชาติในปีถัดไป ด้านนายกฯฮุน เซน ที่อยู่ในอำนาจมากว่า30 ปี ได้เตือนว่าถ้าซีเอ็นอาร์พีชนะเลือกตั้งปี 2561 ก็จะเห็นสงครามกลางเมืองเกิดขึ้นมาอีกระลอก ทั้งนี้ ซีเอ็นอาร์พีและซีพีพี ทำข้อตกลงกันเมื่อ ก.ค.ปีที่แล้วเพื่อยุติวิกฤติการเมือง หลังซีเอ็นอาร์พีกล่าวหารัฐบาลโกงเลือกตั้งปี 2556 จนเกิดประท้วงวุ่นวายและบอยคอตประชุมรัฐสภา ซึ่งหนึ่งในเงื่อนไขคือให้นายเข็ม สุขะ เป็นรองประธานรัฐสภา ก่อนมาแตกคอกันและถูกโหวตให้พ้นตำแหน่งดังกล่าว.
ผู้นำฝ่ายค้านกัมพูชาเรียกร้องให้ประชาคมโลกจับตาการเลือกตั้งในกัมพูชาที่กำลังจะมาถึง เพราะได้มีการเผชิญหน้ากันขึ้นแล้วฝ่ายค้านและพรรครัฐบาลแล้ว
ฝ่ายค้าน,กัมพูชา,สม รังสี,พรรคกู้ชาติกัมพูชา,ซีเอ็นอาร์พี,เข็ม สุขะ,เลือกตั้ง,ฮุน เซน,เลือกตั้งท้องถิ่น,เลือกตั้งทั่วไป,ข่าว,ข่าวต่างประเทศ,ไทยรัฐออนไลน์